Мароз (Някрасаў/Гурыновіч)
Не вецер бушуе над борам,
Не з горак бягуць ручаі, —
Мароз-ваявода дазорам
Абходзіць пажыткі сваі.
Глядзіць ён, ці добра мяцелі
Лясныя сляды замялі,
Ці нет дзе надломанай елі,
Ці нет дзе адкрытай зямлі.
Ці сосен вярхі серабрачы,
Ці стройны узор на дубах,
Ці крыгі ўжо моцна скаваны
На малых і большых вадах.
Ідзе, па дзярэўях шагае,
Трашчыць па замёрзшай вадзе,
І яркае сонца іграе
Ў касматай яго барадзе.

Мікалай Някрасаў
Пераклады Адама Гурыновіча
Пераклады з рускай мовы
Творы 1864 года

ru:Мороз, Красный нос (Некрасов)